Id-Deċiżjoni tal-Kummissjoni
tad-29 ta’ Lulju 1998
li temenda d-Deċiżjoni tal-Kunsill 96/411/KE dwar titjib fl-istatistiċi fil-qasam agrikolu tal-Komunità
(notifikata taħt dokument numru C(1998) 2135)
(Test b’rilevanza għaż-ŻEE)
(98/514/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 96/411/KE tal-25 ta’ Ġunju 1996 dwar titjib fl-istatistiċi fil-qasam agrikolu tal-Komunità [1], kif emendata bid-Deċiżjoni 98/3/KE [2], u partikolarment l-Artikolu 8 ta’ l-istess Deċiżjoni,
Billi l-ippreservar tal-kwalita ta’ l-ambjent rurali huwa wieħed mill-għanijiet tal-politika dwar l-iżvilupp rurali;
Billi strumenti adegwati għandhom ikunu disponibbli sabiex jipprovdu informazzjoni ta’ l-istatistika li ta’ min jorbot fuqha f’dan il-qasam;
Billi għal dak il-għan id-Deċiżjoni 96/411/KE għandha tiġi emendata billi jinbidel l-Anness II ta’ l-istess Deċiżjoni;
Billi l-miżuri elenkati f’din id-Deċiżjoni huma skond l-opinjoni mwassla mill-Kumitat Permanenti dwar Statistiċi ta’ l-Agrikoltura,
ADOTTAT DIN ID-DEĊIŻJONI:
Artikolu 1
L-Anness II tad-Deċiżjoni 96/411/KE qed jiġi mibdul permezz ta’ l-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, fid-29 ta’ Lulju 1998.